Mga pagguho sa Salang noong 2010

Ang Mga pagguho sa Salang noong 2010 ay serye ng mga pagguho na naganap noong Pebrero 8, 2010. Sanhi ito ng malakas na bagyo sa bulubundukin ng Hindu Kush na matatagpuan sa Apganistan. Hindi bababa sa 157 katao ang namatay dahil sa mga pagguho.

Mga pagguho 

Malakas na hangin at pag-ulan sa lugar bago ang insedente ang siyang nagbunsod sa pagkakaroon ng 17 pagguho na nagbaon sa mahigit dalawang milya ng kalsada sa Lagusan ng Salang kung saan nakulong ang libo-libong mga tao sa kanilang mga sasakyan na dumaraan sa lagusan, at ng pagkakaputol ng pangunahing daanan sa Hilagang Apganistan. Naiulat ng mga opisyal matapos ang pagguho na 64 katao ang pinangangambahang patay at marami pa ang maaaring mamatay. Sinabi ng ministrong panloob Mohammad Hanif Atmar na mahigit 24 na katawan ang nahukay at 128 sugatang tao pa ang nailigtas. Paniwala ng mga nagliligtas na maaaring mahigit pa sa 2,500 katao ang nakulong sa kanilang mga sasakyan.

Ang Pambangsang Hukbo ng Apganistan ang bumubuo sa pangunahing grupo ng pagliligtas kung saan limangdaang hukbo ang pinadala na sa lugar gayundin ang dalawang helikopter at ilang buldoser. Nagbigay rin ng tulong ang mga hukbo ng NATO as paglalaan ng apat na Chinook helikopter, gayundin ng mga helikopter na magdadala ng mga pagkain at gamit medikal sa mga nakulong sa kani-kanilang mga sasakyan, samantalang ang mga nasugatan ay dinala sa Pagamutan ng Charikar sa Lalawigan ng Parwan. Subalit ang mga malubhang nasugatan ay dinala sa Bagram air base kung saan sila malalapatan ng mas maayos na lunas mula sa mga doktor ng koalisyon.

Mga sanggunian

Mga kawing panlabas 
 Lagusan ng Salang
 Silang ng Salang 
 Hindu Kush

Mga silang sa Apganistan